**cântec de leagăn**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

răsfaţă-mă iubirea mea

e toamna ca o rană adâncă

trage peste sufletele noastre

catifeaua verde a anotimpului de care mi-e dor

înveleşte-mă

şi murmură un cântec de leagăn

mai ţine-mi o clipă mâna în mâna ta

să-mi amintesc momentul

când mi-ai pus pecetea buzelor pe linia destinului

a ta

şi a nimănui

a unei nopţi cu ploi nesfârşite

pe care o împart mereu la doi

când insomniile mă răvăşesc

voi adormi târziu în braţele tale

ca în leagănul vieţii

\*\*\*

ating sfârcul poamelor coapte

cu buzele aprinse de toamnă

uneori fierbinți ca fructul interzis

după care tânjesc din primăvară

alteori colorate de aroma strugurilor copți

ce mă îmbată cu fiecare parte din tine

și te alint ca pe claviatura lui vivaldi

să-mi transformi degetele în toamnă

lasă palmele noastre să se-atingă

linia destinului să curgă până-n inima magnoliei

fluviul tumultos a sărutat în sfârșit golful brațelor tale

departe de țărmuri

să-mpărțim căluții de mare

amândoi

în nopțile când steaua polară

se-mbracă cu fulgi de nea

leagă-mi visele de gleznă

să adorm numărându-ți luceferii din talpă

murmurând un cântec astral de leagăn

liliana trif ioan grigoraș